Täna nägin oma elu üht kõige suuremat kuud. Ta oli küll ülevalt paremalt poolt veidi lömmis,  aga ikkagi väga suur. Imelik oli see, et pärastpoole kuu kahanes. Ei tea, kas külmast? Ilmselt oli latakas kuu lihtsalt atmosfäärinähtuse tagajärg. Ja mis väga ilus, ta oli kuldne. Selline ilus. Kanalis Lasnamäe poole sõites nägin. Kahju, et mul polnud fotokat kaasas, oleks saanud ilusaid pilte teha. Võtsin netist sarnase pildi. Kuigi seal pole ta kuldne.  Kuu, tähtede ja päikesega on see ilus asi, et see on nagu nähtamatu side inimeste vahel. Samal ajal võib mõni kaugel olev sõber või armas inimene koos  sinuga kuud vaadata. Selle kena noodiga praegu lõpetan. Sentimentaalsus ruulib eksole.